„Csabaszabadi – Megújuló Közösségi Tér”
 
Támogatási összeg: 15 307 393 Ft 
Támogatás intenzitás: 100% 
 
Csabaszabadi Község Önkormányzata a „02. Önkormányzati tulajdonban lévő ingatlanok fejlesztése” MFP-ÖTIFB/2024  program keretében újította fel az 5609 Csabaszabadi, Apácai út 2. szám, 098/8 hrsz. ingatlant, azaz az önkormányzati hivatal épületét. Az ingatlan az Önkormányzat tulajdonában áll, per-, teher- és igénymentes. 
 
Az érintett ingatlan egykori iskolából/óvodából átépített, tégla falazatú, fa födémes, magas tetős többfunkciós épület. A felújítás a közművelődési színteret biztosító épületszárnyat érintette, amely külön bejárattal rendelkezik.  
 
A projekt keretében megvalósult fejlesztések: 

A közösségi színteret érintően 2 teremben, 1 kiszolgáló helyiségben és az összekötő folyosókon a felújítási munkák érintették az elavult padlóburkolatok cseréjét, a termeket elválasztó harmonikaajtó cseréjét. A szükségessé vált vakolat bontása, javítása, injektálása. A padlószerkezetek bontása, talajnedvesség elleni szigetelés, új padlószerkezet kialakítása. 
A nagyterem parkettaburkolatának elemenkénti cseréje, csiszolása, lakkozása történt meg, illetve a falak festése. A falikonzolra szerelt inverteres, hőszivattyús kivitelű, egykörös split hűtő-fűtő klímaberendezés beépítése  a nagyterem és a kisterem klimatizálását biztosítja. A helyiségek modern LED világítással lettek felszerelve. 
Az ebből adódó épület elektromos betáplálását biztosító légkábel cseréje történt meg az érintett helyiségekben az elektromos hálózat újraépítésével.


A műszaki átadás-átvételre: 2025.03.12-én került sor.  
 
A projekt a korszerű infrastruktúra biztosításával hozzájárul a település társadalmi- és gazdasági fejlődéséhez, a népesség megtartásához, az életminőség javításához. 
 
A projekt célja Csabaszabadi fejlesztése, hozzájárulva a helyi lakosság számára egy korszerűbb, minél több igényt kielégítő közösségi színtér rendelkezésre állásával. A korszerűsítéssel megvalósult az épületrész adottságainak a javítása, továbbá a fenntartáshoz kapcsolódó költségek tartós csökkentése is. 
 
